**Ministru kabineta noteikumu projekta**

**„Grozījumi Ministru kabineta 2005. gada 2. augusta noteikumos Nr. 582**

**„Mutes un nagu sērgas likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26.panta pirmā daļa un 27.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2017.gada 7.aprīļa Īstenošanas lēmums (ES) 2017/675 par pasākumiem, kā novērst mutes un nagu sērgas vīrusa ievešanu Savienībā no Alžīrijas (turpmāk – Īstenošanas lēmums Nr.2017/675). Mutes un nagu sērgas likvidēšanas un draudu novēršanas pasākumus valstī regulē Ministru kabineta 2005. gada 2. augusta noteikumi Nr. 582 „Mutes un nagu sērgas likvidēšanas un draudu novēršanas kārtība” (turpmāk – noteikumi Nr. 582). Lai ieviestu Īstenošanas lēmuma Nr.2017/675 prasības, jāizdara grozījumi noteikumos Nr.582 (turpmāk – noteikumu projekts).Īstenošanas lēmumā Nr.2017/675 noteiktās normas tika pamatotas ar šādiem apsvērumiem:1) 2017. gada 31. martā Alžīrijas Tautas Demokrātiskā Republika (turpmāk – Alžīrija) Pasaules Dzīvnieku veselības organizācijai (*OIE*) apstiprināja mutes un nagu sērgas serotipa A uzliesmojumu valsts rietumu daļā. Tūlītējā paziņojumā nav minēts neviens cits slimības kontroles pasākumi kā tikai vakcinācija;2) mutes un nagu sērgas klātbūtne Alžīrijā var radīt nopietnu risku Eiropas Savienības (ES) dalībvalstu lauksaimniecības dzīvnieku populācijai;3) situācija saistībā ar mutes un nagu sērgu Alžīrijā joprojām ir neskaidra. Uz Alžīriju no ES dalībvalstīm tiek eksportēts ievērojams daudzums liellopu. Pēc dzīvnieku izkraušanas transportlīdzekļi atgriežas atpakaļ ES teritorijā. Līdz ar bīstamo situāciju saistībā ar mutes un nagu sērgas izplatīšanos Alžīrijā ir nepieciešams pieņemt aizsardzības pasākumus visā ES. Mutes un nagu sērgas vīruss spēj izdzīvot apkārtējā vidē. Vīrusa potenciālie inficēšanās ceļi ir ļoti daudzveidīgi:1) tiešs dzīvnieku kontakts;2) ar gaisa masu pārvietošanos ūdens pilienu veidā (mutes un nagu sērga ir aerogēna infekcija).Lauksaimniecības dzīvnieku transportlīdzekļi un kuģi, kas tiek izmantoti dzīvu dzīvnieku pārvadāšanai tranzītā no Alžīrijas caur Marokas Karalisti un Tunisijas Republiku, var būt inficēti ar mutes un nagu sērgas vīrusu šajās valstīs un tādējādi var radīt slimības ievešanas risku pēc to atgriešanās ES. Visvairāk piemērotais veids, kā mazināt ātras vīrusa izplatības risku lielos attālumos, ir atbilstoša lauksaimniecības dzīvnieku transportlīdzekļu un kuģu tīrīšana un dezinficēšana. Tāpēc ir lietderīgi nodrošināt, lai visi lauksaimniecības dzīvnieku transportlīdzekļi un kuģi, kas pārvadājuši dzīvniekus uz galamērķiem Alžīrijā, tiktu atbilstoši iztīrīti un dezinficēti un lai šī tīrīšana un dezinficēšana tiktu pienācīgi dokumentēta deklarācijā, ko transportlīdzekļa operators vai vadītājs ievešanas punktā ES iesniedz kompetentajai iestādei.Transportlīdzekļa operatoram vai vadītājam ir jānodrošina, ka sertifikāts par tā lauksaimniecības dzīvnieku transportlīdzekļa un kuģa tīrīšanu un dezinficēšanu, ar kuru pārvadāti dzīvnieki uz galamērķi Alžīrijā, tiek saglabāts vismaz trīs gadus.Dalībvalsts kompetentai iestādei ir jādod iespēja noteikt, ka transportlīdzekļiem, ar kuriem tiek vesta barība vai dzīvnieki no slimības skartajām valstīm un par kuriem nevar izslēgt būtisku mutes un nagu sērgas ievešanas risku ES teritorijā, robežšķērsošanas vietā ir jādezinficē riteņi vai jebkura cita transportlīdzekļa daļa, ja tas tiek uzskatīts par nepieciešamu, lai mazinātu minēto risku.Papildus tam 2017. gada 22. maijā tika pieņemts Komisijas Īstenošanas lēmums (ES) 2017/887 par pasākumiem, lai novērstu mutes un nagu sērgas vīrusa ievešanu Savienībā no Tunisijas, un ar ko groza Īstenošanas lēmumu (ES) 2017/675 (turpmāk – Īstenošanas lēmums 2017/887).Īstenošanas lēmumā 2017/887 ir noteikti pasākumi, kas novērš mutes un nagu sērgas vīrusa ievazāšanu Eiropas Savienībā no Tunisijas un groza Īstenošanas lēmumu 2017/675. Kā norādīts Īstenošanas lēmuma 2017/887 apsvērumu daļā, 2017. gada 28. aprīlī Tunisijas Republikas kompetentā iestāde ziņoja par mutes un nagu sērgas A serotipa uzliesmojumu tās teritorijā. Ievērojot šos apstākļus, ir lietderīgi īstenot pasākumus, kas noteikti Īstenošanas lēmumā Nr.2017/675.Tā kā noteikumu Nr.582 XXIV nodaļa ir zaudējusi spēku, tiek svītrots arī noteikumu Nr. 582 8. un 9. pielikums. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz transportlīdzekļu vadītājiem (operatoriem), kas pārvadā dzīvniekus vai dzīvnieku barību un valstī iebrauc no Alžīrijas, Tunisijas Republikas tieši vai brauc tranzītā caur jebkuru citu trešo valsti. Zemkopības ministrijai nav informācijas par to transportlīdzekļu skaitu, kuri iebrauc no minētajām valstīm dzīvnieku vai dzīvnieku barības pārvadāšanas nolūkā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2017.gada 7.aprīļa Īstenošanas lēmums (ES) 2017/675 par pasākumiem, kā novērst mutes un nagu sērgas vīrusa ievešanu Savienībā no Alžīrijas.Komisijas 2017. gada 22. maija Īstenošanas lēmums (ES) 2017/887 par pasākumiem, lai novērstu mutes un nagu sērgas vīrusa ievešanu Savienībā no Tunisijas, un ar ko groza Īstenošanas lēmumu (ES) 2017/675. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Komisijas 2017.gada 7.aprīļa Īstenošanas lēmums (ES) 2017/675 par pasākumiem, kā novērst mutes un nagu sērgas vīrusa ievešanu Savienībā no Alžīrijas (turpmāk – Īstenošanas lēmums Nr.2017/675);2) Komisijas 2017. gada 22. maija Īstenošanas lēmums (ES) 2017/887 par pasākumiem, lai novērstu mutes un nagu sērgas vīrusa ievešanu Savienībā no Tunisijas, un ar ko groza Īstenošanas lēmumu (ES) 2017/675 (turpmāk – Īstenošanas lēmums 2017/887). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma Nr. 2017/887 1. panta 1. punkts | Noteikumu projekta 1. punkta ievaddaļa | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 2.panta 1.punkts; Īstenošanas lēmuma Nr.2017/887 1. panta 2. punkts | Noteikumu projekta 1.punkts (256.1punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 2.panta 2.punkts | Noteikumu projekta 1.punkts (256.2 punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 2.panta 3.punkts | Noteikumu projekta 1.punkts (256.3 punkta otrais teikums) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 3.panta 1.punkts; Īstenošanas lēmuma Nr.2017/887 1. panta 2. punkts | Noteikumu projekta 1.punkts (256.3 punkta pirmais teikums) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 3.panta 3.punkts | Noteikumu projekta 1.punkts (256.4 punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 3.panta 4.punkta „a” un “b” apakšpunkts | Noteikumu projekta 1.punkts (256.5 punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 3.panta 5.punkts | Noteikumu projekta 1.punkts (256.6  punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 5.pants | Noteikumu projekta 2.punkts (265. punkts) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 I pielikums; Īstenošanas lēmuma Nr.2017/887 1.panta 4. punkts | Noteikumu projekta 3. punkts (noteikumu 10. pielikums) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr.2017/675 II pielikums; Īstenošanas lēmuma Nr.2017/887 1.panta 4. punkts | Noteikumu projekta 3. punkts (noteikumu 11. pielikums) | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Īstenošanas lēmuma (ES) 2017/675 3.panta 2.punkts netiek ieviests. Lēmums par normas neieviešanu pieņemts, pamatojoties uz šādiem apsvērumiem:1) Latvijā nav konstatēts mutes un nagu sērgas uzliesmojums, tāpēc transportlīdzekļu mazgāšana un dezinfekcija mutes un nagu sērgas profilakses nolūkā nav nepieciešama;2) robežšķērsošanas vietā Pārtikas un veterinārā dienesta amatpersonas neveic izbraucošo transportlīdzekļu vizuālu kontroli, tāpēc šo normu nav iespējams piemērot uz Alžīriju izbraucošajiem transportlīdzekļiem. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts š.g. 18. maijā tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Komentāri un iebildumi par noteikumu projektu netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vecuma-Veco 67027551

Olita.Vecuma-Veco@zm.gov.lv